दिल्ली में Covid-19 से 31 और रोगियों की मौत, संक्रमण के 2,154 नए केस सामने आए
दिल्ली में सोमवार को कोविड-19 से 31 और रोगियों की मौत के बाद मृतकों की कुल संख्या बढ़कर 6,040 हो गई।
नई दिल्ली: दिल्ली में सोमवार को कोविड-19 से 31 और रोगियों की मौत के बाद मृतकों की कुल संख्या बढ़कर 6,040 हो गई। इसके अलावा 2,145 और लोगों के वायरस से संक्रमित पाए जाने के बाद संक्रमितों की कुल तादाद बढ़कर 3.33 लाख हो गई है। अधिकारियों ने यह जानकारी दी। अधिकारियों ने कहा कि कल कोविड-19 की 36,445 जांचें की गईं, जिसमें संक्रमण के तुलनात्मक रूप से कम मामले सामने आए।दिल्ली के स्वास्थ्य विभाग की ओर से जारी ताजा बुलेटिन के अनुसार कोविड-19 से 31 और रोगियों की मौत हुई है, जिसके बाद मृतकों की कुल संख्या 6,040 हो गई है। बुलेटिन में कहा गया है कि सोमवार को इलाजरत रोगियों की संख्या में भी थोड़ी कमी आई है।रविवार को यह संख्या 23,292 थी, जो सोमवार को घटकर 22,570 रह गई। बुलेटिन में कहा गया है कि संक्रमण के कुल मामलों की संख्या बढ़कर 3,33,171 हो गई है।